I 1956 kjøpte hun villaen «Fredbu» på Jomfrubråten ved Ekebergsletten i Oslo. I 1964 ble det kjent at hun i sitt testament hadde bestemt at villaen etter hennes død skulle tilfalle Norsk Luthersk Misjonssamband, og at den skulle brukes som hjem for eldre, kvinnelige misjonærer og andre eldre kvinner tilknyttet Misjonssambandet. Robøle hadde da sørget for å bygge om villaen slik at den var egnet til formålet.